SL Uradni list Evropske unije C 56/13

Objava vloge za spremembo v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2011/C 56/09

V skladu s členom 7 Uredbe Sveta (ES) št. 510/2006 (1) je ta objava podlaga za uveljavljanje pravice do ugovora zoper vlogo za spremembo. Izjave o ugovoru mora Komisija prejeti v šestih mesecih od dneva te objave.

VLOGA ZA SPREMEMBO

UREDBA SVETA (ES) št. 510/2006

VLOGA ZA SPREMEMBO V SKLADU S ČLENOM 9

„AZEITES DO RIBATEJO“

ES št.: PT-PDO-0117-0219-09.01.2006

ZGO ( ) ZOP ( X )

1. Postavka v specifikaciji proizvoda, na katero se sprememba nanaša:

—  ime proizvoda — opis proizvoda — geografsko območje —  dokazilo o poreklu —  metoda pridobivanja —  povezava —  označevanje —  nacionalne zahteve —  drugo (navedite)

2. Vrsta spremembe:

— sprememba enotnega dokumenta ali povzetka —  sprememba specifikacije registriranega ZOP ali ZGO, za katerega enotni dokument in povzetek nista bila objavljena —  sprememba specifikacije, pri kateri objavljenega enotnega dokumenta ni treba spremeniti (člen 9(3) Uredbe (ES) št. 510/2006) —  začasna sprememba specifikacije zaradi obveznih sanitarnih ali fitosanitarnih ukrepov, ki so jih uvedli javni organi (člen 9(4) Uredbe (ES) št. 510/2006)

3. Spremembe:

3.1 Opis:

1. Zaradi svoje regionalne reprezentativnosti se vključi sorta Cobrançosa, iz katere pridobivajo olja, katerih okus in aroma ne spremenita standarda tradicionalnih oljčnih olj, ki jih v regiji Ribatejo cenijo že več stoletij. Študija v zvezi s tem je pokazala, da olje, pridobljeno iz sorte Galega Vulgar, z dodatkom olja iz sorte Cobrançosa ne izgubi kemičnih in senzoričnih lastnosti olja „Azeite do Ribatejo“.

2. Sprememba in določitev sestave sort v oljčnem nasadu na podlagi naslednjih zahtev: — Galega Vulgar in/ali Lentisca, v najmanjšem deležu 55 % (ti sorti morata skupaj ali posamezno obsegati najmanj 55 % vseh sort), — Cobrançosa, v največjem deležu 45 %, — druge sorte, v največjem deležu 5 %, — popolna izključenost sorte Picual. Opomba: zaradi teh sprememb razdelitev geografskega območja na dve podregiji ne velja več.

3. Sprememba nekaterih fizikalno-kemičnih parametrov zaradi splošnih zakonodajnih sprememb ter izvedbe bolj poglobljenih študij o proizvodu in njegovih lastnostih.

4. Izboljšanje opredelitve organoleptičnih lastnosti oljčnega olja „Azeite do Ribatejo“.

3.2 Geografsko območje:

Z geografskega območja so izključene nekatere občine in „freguesias“ (župnije), v katerih je bilo ugotovljeno, da je pridelava oljk postala manj reprezentativna in da so oljčna olja izgubila svoje posebne značilnosti.

Potrditev vključitve nekaterih freguesias občine Rio Maior, ki pomotoma niso bile na prvotnem seznamu, čeprav so obstajale v slikovni dokumentaciji (zemljevidi geografskega območja).

Odprava razdelitve geografskega območja na dve podregiji zaradi pomanjkanja tehničnih argumentov v zvezi z obstojem sorte Lentisca v celotni regiji.

POVZETEK

UREDBA SVETA (ES) št. 510/2006

„AZEITES DO RIBATEJO“

ES št.: PT-PDO-0117-0219-09.01.2006

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Gabinete de Planeamento e Políticas Naslov: Rua Padre António Vieira 1 1099-073 Lisboa PORTUGAL Tel. +351 213819300 Faks +351 213876635 E-naslov: Gpp@gpp.pt

2. Vlagatelj:

Naziv: Associação dos Agricultores do Ribatejo Naslov: Rua de Santa Margarida 1-A 2000-114 Santarém PORTUGAL Tel. +351 243323794 / 327444 Faks +351 243322829 E-naslov: geral@aaribatejo.pt Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.5 Olja in masti (maslo, margarina, olje itd.)

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Azeites do Ribatejo“

4.2 Opis:

Z označbo „Azeites do Ribatejo“ so označene tekoče maščobe, pridobljene iz plodov oljčnih dreves Olea europaea L. in samo z mehanskimi postopki iztisnjene iz oljk sort Galega Vulgar, Lentisca in Cobrançosa, ki prihajajo iz oljčnih nasadov na geografskem območju proizvodnje.

Značilnosti oljčnih olj „Azeite do Ribatejo“ so (na kratko) naslednje:

kislost: ekstra deviško – največ 0,8 %; deviško – največ 1,5 %;

peroksidno število: največ 15 mekv O2/kg;

absorbanca: K 232 nm – največ 2,00; K 270 nm – največ 0,20; ΔK – največ 0,01;

barva: prevladujoča valovna dolžina (λ) – 577–578 nm;

trilinolein – največ 0,2 %;

transmaščobne kisline (%): oleinske: največ 0,03; translinolne + translinolenske: največ 0,03;

alifatski alkoholi: največ 300 mg/kg;

steroli (%): — Holesterol < 0,5, — Brasikasterol ≤ 0,1, — Kampesterol ≤ 4,0, — Stigmasterol < kampesterol, — beta-sitosterol ≥ 93,0, — delta-7-stigmaterol ≤ 0,3;

steroli skupaj: najmanj 1 000 mg/kg;

eritrodiol + uvaol: največ 4,5 %;

voski: največ 250 mg/kg.

Določeni so tudi parametri v zvezi z maščobnimi kislinami in trigliceridi.

Za olja „Azeites do Ribatejo“ je značilna zmerno intenzivna sadežnost, ki je sočasno zelena in zrela ter ima aromo jabolka, in zlato rumena barva, ki jo včasih spremljajo rahli zeleni odsevi. Da bi bila ekstra deviška ali deviška oljčna olja upravičena do označbe „Azeite do Ribatejo“, mora biti njihova mediana napak enaka nič. Poleg tega bodo oljčna olja, ki bi imela drugačne organoleptične lastnosti od tistih, ki so značilne za odobrene sorte, zavrnjena.

4.3 Geografsko območje:

Geografsko območje proizvodnje, predelave in pakiranja je omejeno na naslednje občine: Abrantes, Alcanena, Alcobaça (samo freguesias S. Vicente de Aljubarrota in Turquel), Alvaiázere, Azambuja (samo freguesia Vila Nova de S. Pedro), Cartaxo (samo freguesias Cartaxo, Ereira, Pontével in Vale da Pinta), Constância, Entroncamento, Ferreira do Zêzere, Gavião, Golegã, Ourém (samo freguesias Alburitel, Atouguia, Caxarias, Cercal, Espite, Fátima, Formigais, Freixianda, Gondemaria, Matas, Na Sa da Misericórdia, Na Sa da Piedade, Olival, Rio de Couros in Seiça), Porto de Mós (samo freguesias Alcaria, Alvados, Arrimal, Juncal, Mendiga, Pedreiras, S. Bento in Serro Ventoso), Rio Maior (samo freguesias Alcobertas, Arruda dos Pisões, Assentiz, Azambujeira, Fráguas, Malaqueijo, Marmeleira, Outeiro da Cortiçada, Ribeira de S. João, Rio Maior, S. João da Ribeira in S. Sebastião), Santarém, Sardoal, Tomar, Torres Novas in Vila Nova da Barquinha.

4.4 Dokazilo o poreklu:

Poleg samih značilnosti proizvoda je bil vzpostavljen sistem sledljivosti. Vsi gospodarski subjekti morajo, ne glede na funkcijo, ki jo opravljajo (pridelava oljk, stiskanje ali pakiranje/embaliranje), upoštevati sistem nadzora in certificiranja. Za vsakega proizvajalca, ki mu je skupina proizvajalcev, ki upravlja ZOP, dovolila uporabljati zaščiteno označbo porekla „Azeite do Ribatejo“, se vodi opisni register, ki vsebuje posodobljene informacije o poreklu uporabljenih oljk, dejanskih razmerah proizvodnje/sprejema in obstoječih tehnoloških pogojih proizvodnje in/ali pakiranja. Pri pridelovalcih oljk se ukrepi nadzora izvajajo ob tretiranju, ob pridelavi in zlasti ob obiranju v ustreznih časovnih presledkih. Pri subjektih, ki izvajajo stiskanje in pakiranje, se ukrepi nadzora izvajajo na stopnjah ekstrakcije, skladiščenja in pakiranja. Uveljavljeni sistem nadzora se izvaja v celotni verigi, tako da se vsaka embalaža olja „Azeite do Ribatejo“ ustrezno prepozna, ker je na njej ustrezna oštevilčena certifikacijska oznaka, ki omogoča zagotavljanje sledljivosti proizvoda skozi ves proizvodni postopek. Oznaka ZOP se lahko uporablja samo na embalažah deviških in ekstra deviških olj, ki imajo opisane analitske lastnosti in katerih proizvodni postopek je bil nadzorovan.

4.5 Metoda pridobivanja:

Oljčna olja „Azeite do Ribatejo“ se pridobivajo iz plodov oljčnih dreves Olea europaea L. z izključno mehanskimi metodami ekstrakcije v mlinih, ki so na razmejenem geografskem območju proizvodnje, ter ob upoštevanju vseh dobrih praks, vključno v zvezi z načini obdelovanja, fitosanitarno zaščito in pogoji obiranja, prevoza in predelave/pakiranja. Dovoljene so samo oljke, ki prihajajo iz oljčnih nasadov na geografskem območju, in sicer v naslednjih deležih: najmanj 55 % plodov sort Galega Vulgar in/ali Lentisca ter največ 45 % plodov sorte Cobrançosa. Druge sorte (razen sorte Picual, ki je prepovedana) so dopuščene v največjem deležu 5 %. Tehnike druge ekstrakcije niso dovoljene, prav tako ni dovoljena uporaba encimov ali smukca. Deviška in ekstra deviška olja se pakirajo v ustrezno označene primerne vsebnike. Vsi opisani postopki se izvajajo na geografskem območju. Ker je oljčno olje proizvod, ki se lahko meša, bi bilo vsakršno poznejše razlikovanje ali ločevanje dejansko nemogoče. To je torej ustrezna metoda, ki omogoča izvajanje nadzora, tako da se prepreči uporaba rešitev preverjanja neprekinjene verige sledljivosti proizvoda, ter zagotavljanje porekla, kakovosti in pristnosti proizvoda, ki se ponudi potrošniku.

4.6 Povezava:

Oljčni nasadi ležijo v regiji Ribatejo, v kateri so tla pretežno apnenčasta ter za katero so značilne sredozemske kmetijsko-podnebne razmere z vročimi in suhimi poletji. Ob upoštevanju pomena, ki ga je pridelava oljk v tej regiji imela skozi vso zgodovino, je ta neizogibno pustila svoj pečat v tradicijah prebivalcev te regije, na primer v številnih regionalnih gastronomskih receptih, ki vključujejo oljčno olje. Poleg zgodovinske in družbeno-kulturne povezave med proizvodom in njegovo regijo imajo oljčna olja „Azeite do Ribatejo“ dobro poznane kemične in senzorične lastnosti, po katerih se razlikujejo od drugih olj. Čeprav se uporabljene sorte ne gojijo izključno v tej regiji, pa ima njihova porazdelitev v sestavi oljčnega nasada in ekosistemu, v katerem so razširjene, odločilno vlogo pri pridobivanju olja z opisanimi lastnostmi.

4.7 Nadzorni organ:

Naziv: Certis Naslov: Rua Diana de Liz, Horta do Bispo Apartado 320 7006 Évora PORTUGAL Tel. +351 266769564 Faks +351 266769566 E-naslov: —

4.8 Označevanje:

Na etiketi mora biti obvezno navedeno „Azeites do Ribatejo – Denominação de Origem Protegida“, skupaj z ustreznim logotipom Evropske unije. Na etiketi morajo biti tudi certifikacijska oznaka, na kateri morajo biti obvezno navedeni ime proizvoda in ustrezna omemba, naziv nadzornega organa in zaporedna številka (numerična in alfanumerična oznaka, ki omogoča zagotavljanje sledljivosti proizvoda). V nekaterih primerih je mogoče naziv ali firmo ter naslov proizvajalca nadomestiti z nazivom katerega koli drugega subjekta, če ta prevzame odgovornost za proizvod ali ga trži. Prodajnemu poimenovanju „Azeites do Ribatejo – DOP“ se ne smejo dodati nobene druge oznake ali navedbe, znamke dobavitelja ali drugega.

(1) UL L 93, 31.3.2006, str. 12.